Diari Oficial de la Generalitat Valenciana


Sumari del DOGV 7630, del 06-10-2015 (2015/8065)

RESOLUCIÓ de 15 de setembre de 2015, del Servei Territorial d'Energia d'Alacant, per la qual s'atorga a Redexis Gas, SA, l'autorització administrativa prèvia per a realitzar el canvi de tipus de gas i modificació de la pressió màxima d'operació, en la xarxa de distribució de gas canalitzat del Verger, així com el tancament i desmantellament de la planta de GLP, al terme municipal del Verger. Expedient número CBREDE/2013/10/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7630

Data del DOGV
:   06-10-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/8065


Data del document
:   15-09-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 15 de setembre de 2015, del Servei Territorial d'Energia d'Alacant, per la qual s'atorga a Redexis Gas, SA, l'autorització administrativa prèvia per a realitzar el canvi de tipus de gas i modificació de la pressió màxima d'operació, en la xarxa de distribució de gas canalitzat del Verger, així com el tancament i desmantellament de la planta de GLP, al terme municipal del Verger. Expedient número CBREDE/2013/10/03. [2015/8065]  
Vist l'expedient amb referència CBREDE/2013.10.2003 incoat per part del Servei Territorial d'Energia d'Alacant, a instància d'Endesa Gas Distribució, SAU (actualment Redexis Gas, SA), relatiu a la sol·licitud d'autorització administrativa per a realitzar el canvi de tipus de gas propà a gas natural a subministrar en la xarxa de distribució existent de gas canalitzat, la modificació de la pressió màxima d'operació en la dita xarxa de distribució, així com el tancament i desmantellament del centre provisional d'emmagatzematge de GLP, al terme municipal del Verger, província d'Alacant.  
A l'esmentada sol·licitud s'adjuntava un exemplar del projecte tècnic d'execució denominat «Projecte de conversió de GLP a gas natural de la xarxa de distribució del terme municipal del Verger», redactat per tècnic competent, acompanyat de la declaració responsable de 13 de maig de 2013 i les actes de les proves de resistència i estanquitat de les canalitzacions de la xarxa de distribució existent.  
Vist que consta una escriptura pública de data 20 de desembre de 2013, de canvi de denominació social d'Endesa Gas Distribución, SAU a Redexis Gas Distribución, SAU.  
Vist que amb data 13 de gener de 2015, va ser dictada una resolució del director general d'Energia, per la qual atorgava una autorització administrativa per a la transmissió de la titularitat a favor de Redexis Gas, SA, de les instal·lacions de transport secundari i de distribució de gas natural, radicades a la Comunitat Valenciana la competència de les quals correspon a la Generalitat, que figuren a nom de Redexis Gas Transporte, SL Unipersonal i Redexis Gas Distribución, SA, Unipersonal. Expedient CBREDE/2014.18.2003.  
Vist que per la seua relació amb l'autorització sol·licitada constitueixen antecedents a ressenyar els actes administratius següents:  
- Resolució de 13 de gener de 2009, de la Direcció General d'Energia, per la qual es resol la concurrència de peticionaris i s'atorga una autorització administrativa per a la construcció de la xarxa de distribució de gas natural en el municipi del Verger, a favor d'Endesa Gas Distribución, SA (CBREDE/2005/37/03 i CBREDE/2005/61/03) (CBDFCP/2007/13 i CBREDE/2007/49/03; i CBDFCP/2007.17.2003 i CBREDE/2007/69/03).  
- Resolució de 13 de març de 2009, del Servei Territorial d'Energia d'Alacant, de la Conselleria d'Infraestructures i Transport, per la qual s'atorga a Endesa Gas Distribución, SAU, l'aprovació del projecte d'execució de les instal·lacions de la xarxa bàsica de distribució de gas natural, al terme municipal del Veger, província d'Alacant. Expedient número CBREDE/2009.10.2003.  
- Acta de posada en servei del Servei Territorial d'Energia d'Alacant, de 30 d'abril de 2010, corresponent a la xarxa bàsica de distribució de gas natural, al terme municipal del Verger, província d'Alacant. Expedient número CBREDE/2009.10.2003.  
- Resolució de 2 d'octubre de 2009, de la Direcció General d'Energia, per la qual s'atorga a Endesa Gas Distribución, SA, una autorització administrativa per a la construcció de les instal·lacions corresponents al gasoducte de gas natural denominat Antena al Verger i les seues instal·lacions auxiliars, al terme municipal del Verger, a la província d'Alacant, s'aprova el projecte-addenda d'execució i se'n declara en concret la utilitat pública. Expedients números CBREDE 2005/73/03 i CBREDE/2009.16.2003.  
- Acta de posada en servei del Servei Territorial d'Energia d'Alacant, de 5 de desembre de 2013, de les instal·lacions corresponents al gasoducte de gas natural denominat «Antena de subministrament al Verger i les seues instal·lacions auxiliars», al terme municipal del Verger, província d'Alacant. Expedients números CBREDE/2005/73/03 i CBREDE/2009.16.2003.  
- Resolució de 17 de març de 2010, del Servei Territorial d'Energia d'Alacant, de la Conselleria d'Infraestructures i Transport, per la qual s'atorga a Endesa Gas Distribució, SAU, una autorització administrativa i s'aprova el projecte d'execució per a la construcció de les instal·lacions corresponents a un centre provisional d'emmagatzematge de GLP per a subministrament de gas canalitzat al terme municipal del Verger, província d'Alacant. Expedient número CBREDE/2010/6/03.  
  
- Acta de posada en servei del Servei Territorial d'Energia d'Alacant de 30 d'abril de 2010, corresponent al centre d'emmagatzematge de GLP (30 m³) per a subministrament de gas canalitzat al terme municipal del Verger, província d'Alacant. Expedient número CBREDE/2010/6/03.  
Vist que per aplicació de l'article 77 punt 3 de la Llei 34/1998, de 7 octubre, del Sector d'Hidrocarburs, la transformació de les instal·lacions de distribució de gasos combustibles requereix l'autorització administrativa prèvia, i se sotmet en tot allò que s'ha disposat per a les instal·lacions de distribució de gas natural.  
Vist que per aplicació de l'article 46 bis de la Llei 34/1998, de 7 octubre, del Sector d'Hidrocarburs, el tancament de les instal·lacions d'emmagatzematge i distribució de GLP a granel requereix l'autorització administrativa prèvia.  
Vist que la sol·licitud d'autorització administrativa ha sigut objecte d'informació pública d'acord amb els articles 73 i 77 de la Llei 34/1998, de 7 octubre i l'article 78 del Reial Decret 1434/2002, de 27 de desembre, durant el termini de 20 dies en:  
- Diari Oficial de la Comunitat Valenciana número 7519, de 6 de maig de 2015.  
- Butlletí Oficial de la Província d'Alacant número 112, de 12 de juny de 2015.  
- Diari ABC, amb data 16 de juny de 2015.  
- Diari Información, amb data 16 de juny 2015.  
D'acord amb la documentació que hi ha en l'expedient, no s'han presentat al·legacions.  
Vist que Redexis Gas, SA, es troba inscrita definitivament en el Registre Administratiu de Distribuïdors de Combustibles Gasosos per Canalització del Ministeri d'Indústria, Energia i Turisme.  
  
Vist que amb data 5 de desembre de 2013, el Servei Territorial d'Energia d'Alacant emet l'autorització d'explotació de les instal·lacions corresponents al gasoducte de gas natural denominat «Antena de subministrament al Verger i les seues instal·lacions auxiliars», en el terme municipal del Verger, amb la qual cosa es disposa de la infraestructura necessària per a subministrar el gas natural a la xarxa de distribució de gas canalitzat del terme municipal del Verger.  
Atés que la xarxa de distribució existent va ser dissenyada i construïda per a ser compatible amb la distribució de gas natural, d'acord amb el que preveu l'article 46.bis de la Llei 34/1998, de 7 d'octubre, del Sector d'Hidrocarburs.  
Vist que la documentació tècnica acompanyada reunix una definició i concreció de les actuacions a realitzar i s'ajusta al que establix l'apartat 8 de l'article 46.bis de la Llei 34/1998, de 7 d'octubre, del Sector d'Hidrocarburs.  
Atés que s'han complit els tràmits establits en la Llei 34/1998, de 7 d'octubre, i en el títol IV del Reial Decret 1434/2002, de 27 de desembre.  
Atés que el Servei Territorial d'Energia d'Alacant és competent per a la resolució del present expedient, d'acord amb el que disposa el Decret 193/2013, de 20 de desembre, del Consell, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació i el que estableix l'Orde de 9 de febrer de 2001, de la Conselleria d'Economia, Indústria, Turisme i Ocupació.  
  
Aquest Servei Territorial d'Energia resol:  
  
Primer  
Atorgar l'autorització administrativa a l'empresa Redexis Gas, SA, per a realitzar el canvi de tipus de gas a subministrar en la xarxa existent de distribució de gas canalitzat al terme municipal del Verger, de gas propà a gas natural, la modificació de la pressió màxima d'operació en la xarxa de distribució esmentada, així com, per al tancament i desmantellament del centre provisional d'emmagatzematge de GLP, en el moment que s'haja realitzat el canvi de gas autoritzat, les característiques principals i actuacions del qual s'indiquen a continuació:  
- Tipus de gas a subministrar: gas natural.  
- Punt de connexió: Estació de Regulació i Mesura, MOP 16/MOP 5 bar, situada en l'avinguda de València, al terme municipal del Verger, que connecta amb l'antena MOP 16 bar de subministrament al Verger, que parteix de la «Posició 00, el Verger» del Gasoducte de transport secundari denominat «Marina Alta, Fase I».  
- Pressió màxima d'operació: 5 bar  
- Xarxa autoritzada de distribució amb MOP 5 bar: canalitzacions existents de polietilé PE 100 SDR 17,6/11 i diàmetres de 63,90, 110 i 160 mm.  
- Zona geogràfica: terme municipal del Verger, d'acord amb els plans 1, 2 i 3 «Xarxa de distribució» del projecte.  
- Anàlisi de la xarxa i determinació dels trams a substituir que no siguen adequats per a la distribució de gas natural.  
- Adaptació de les instal·lacions receptores afectades pel canvi de gas.  
- Desgasificat/inertitzat del depòsit.  
- Desmuntatge i retirada del depòsit de GLP i elements auxiliars.  
- Demolició de l'obra civil, trasllat de residus a gestor autoritzat i restitució del terreny.  
La present autorització quedarà sotmesa a les condicions que figuren a continuació:  
1. Les instal·lacions de distribució de gas natural compliran, en tot cas, el que estableix el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la seua Instrucció Tècnica Complementària ITC-ICG 01 «Instal·lacions de distribució de combustibles gasosos per canalització», així com les disposicions i normes tècniques que li siguen d'aplicació. Així mateix les instal·lacions hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria i el seu desplegament reglamentari.  
  
2. Redexis Gas, SA, complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les Instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
3. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, i en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
4. Redexis Gas, SA, una vegada realitzat el canvi de gas, ha de realitzar el tancament i desmantellament del centre provisional d'emmagatzematge de GLP, en el termini màxim de 6 mesos, i ha d'inertitzar el depòsit adequadament i comunicarà al Servei Territorial d'Energia, el tancament i desmantellament efectiu de la instal·lació.  
5. Redexis Gas, SA, queda obligada amb els titulars dels contractes en vigor en aqueix moment a substituir o adaptar tots els elements de les instal·lacions receptores afectades pel canvi, i aquells aparells d'utilització declarats en el contracte i, si és el cas, el comptador, amb la finalitat de deixar la instal·lació receptora en condicions de seguretat i sense que açò puga reportar cap cost per a l'usuari, d'acord amb l'article 38 del Reglament General del Servei Públic de Gasos Combustibles.  
  
6. L'Administració, després del tràmit de l'oportú procediment, deixarà sense efecte la present resolució en qualsevol moment en el cas que s'observe l'incompliment o inobservança de les condicions imposades.  
  
7. La determinació de les tarifes i del règim econòmic que siguen d'aplicació per al subministrament de gas natural es regiran per les disposicions vigents en cada moment.  
8. Les instal·lacions receptores de gas hauran de complir el que disposen el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la seua Instrucció Tècnica ITC-ICG 07 «Instal·lacions receptores de combustibles gasosos». El titular de les instal·lacions o, si és el cas, els usuaris seran responsables que les seues instal·lacions complisquen les condicions tècniques i de seguretat que reglamentàriament resulten exigibles així com del seu correcte manteniment.  
9. El termini d'execució de les actuacions serà de 9 mesos, a comptar des de la data en què es notifique esta resolució. No obstant això, amb anterioritat a la finalització del termini podrà sol·licitar-ne una ampliació concreta per mitjà d'una sol·licitud motivada davant d'este Servei Territorial d'Energia, i hi ha d'adjuntar la documentació justificativa de la demora i del cronograma de treballs previstos per al nou termini sol·licitat.  
10. Personal tècnic en la matèria adscrit al Servei Territorial d'Energia corresponent podran realitzar les comprovacions i les proves que consideren necessàries durant les obres i també quan finalitzen en relació amb l'adequació a la documentació tècnica presentada i al compliment de la legislació i de les condicions d'esta resolució. Per a això, el titular de la present resolució haurà de comunicar amb l'adequada antelació al Servei Territorial d'Energia corresponent l'inici de les actuacions.  
11. La present autorització en cap cas concedirà al seu titular drets exclusius d'ús, i s'atorga sense perjuí de tercers, deixant a part els drets particulars, i sense perjuí, i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial, o amb altres disposicions que s'apliquen i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
  
Segon  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
- La notificació de la present resolució a Redexis Gas, SA.  
  
Tot això de conformitat amb el que disposa l'article 81.5 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Se significa que la mencionada publicació es realitzarà, a més a més, per a la notificació de la present resolució a les persones interessades que siguen desconegudes, se n'ignore el lloc o domicili de la notificació o el mitjà que permeta tindre constància de la recepció per aquestes persones o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la present resolució, que no posa fi a la via administrativa, es pot interposar-se un recurs d'alçada davant de la Direcció General de Indústria i Energia d'aquesta conselleria en el termini d'un mes, comptat des de l'endemà de la notificació, d'acord amb el que estableix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Alacant, 15 de setembre de 2015.- El cap del Servei Territorial d'Energia: Rafael Muñoz Gómez.